kardosdrur/scandi-wiki huggingface dataset:
Et sted at være

Et sted at være er en dansk dokumentarfilm fra 1960 med instruktion og manuskript af Tørk Haxthausen.

Handling 
Filmen fortæller om fritidsmuligheder, der gives de unge, og om, hvordan de reagerer på dem. Filmen præsenterer de 14-18 årige, som de er mellem jævnaldrende på gaden, på markedspladsen, i kaffebaren og i ungdomsklubben. Ud fra en sympatisk indstilling til vitaliteten og energien i deres livsudfoldelse prøver filmen indirekte at pege på nødvendigheden af at skabe det bedst mulige miljø for de unge og fremhæver ungdomsklubben som en mulighed, der bør udnyttes endnu bedre, end det var tilfældet tidligere.

Referencer

Eksterne henvisninger 
 

Danske film fra 1960

Dokumentarfilm fra Danmark
Barnet du gav os

Barnet du gav os er en dokumentarfilm instrueret af Barbro Boman efter eget manuskript.

Handling 
Filmen fortæller om Knud og Helle, som får en søn. Som alle forældre drømmer de om drengens fremtid, men efterhånden som han vokser op, får de en fornemmelse af, at han ikke udvikler sig normalt. De får ham undersøgt, og det konstateres, at han er åndssvag. Først da drengen er syv år, og Helle venter sit andet barn, overvinder forældrene deres modvilje mod "anstalter" og får drengen anbragt i en børnehave for åndssvage børn. I børnehaven som i eksternatskolen kan leg og undervisning tilpasses efter drengens evner, således at hans evner får så gode udviklingsbetingelser som muligt.

Referencer

Eksterne henvisninger 
 

Danske film fra 1957

Handikap
Dokumentarfilm fra Danmark
Vore Tænder

Vore Tænder er en dokumentarfilm instrueret af Theodor Christensen efter manuskript af J.J. Holst, Hr. Christophersen.

Handling 
Filmen fortæller om, hvorledes vores tænder bliver dannet, hvad de består af, og hvorledes de ernæres. Filmen belyser endvidere, hvorledes skader på tænderne kan repareres og forklarer betydningen af daglig renholdelse og regelmæssig eftersyn af tænderne hos tandlægen.

Referencer

Eksterne henvisninger 
 

Danske film fra 1942
Film instrueret af Theodor Christensen
Dokumentarfilm fra Danmark
Health for Denmark

Health for Denmark er en dansk dokumentarfilm fra 1947, der er instrueret af Torben Anton Svendsen efter manuskript af Arthur Elton. I 1951 blev der udgivet en forkortet udgave med titlen Far bliver syg.

Handling 
Filmen fremstiller de danske sygekassers funktioner. Med udgangspunkt i familien Ipsen fortælles om, hvad sygekassen yder for medlemmerne. Hr. Ipsen bliver syg med en mild lungebetændelse og indlægges på centralsygehuset. Der redegøres for selve hospitalsorganisationen og forskellen mellem amtssygehusene og de kommunale hospitaler.

Referencer

Eksterne henvisninger 
 

Danske film fra 1947

Sundhed i Danmark
Dokumentarfilm fra Danmark
Fanden på væggen

Fanden på væggen er en dansk dokumentarfilm fra 1970, der er instrueret af Flemming la Cour efter manuskript af Kresten Bjerg.

Handling 
Filmen fremtræder som et anskuelsesmateriale til illustration af en vigtig social mekanisme: At mennesker støder på mere eller mindre klart udtrykte forventninger til deres adfærd i forskellige situationer. Selve forventningen kan, især når den er forbundet med noget ubehageligt eller galt, fremkalde den reaktion, som den selv venter. Denne socialpsykologiske sammenhæng belyses gennem en række tilrettelagte situationer som eksempler på karakteristiske forventningsreaktioner - hos børn i forhold til voksne, hos voksne i forhold til voksne og i større sammenhæng hos samfundet i forhold til borgerne.

Referencer

Eksterne henvisninger 
 

Danske film fra 1970

Dokumentarfilm fra Danmark
Vi kræver ligeløn!

Vi kræver ligeløn! er en dokumentarfilm instrueret af Lisbeth Dehn Holgersen efter manuskript af Lisbeth Dehn Holgersen.

Handling 
Filmen følger arbejderkvindernes kamp for ligeløn i 1971, hvor de forlangte, at LO's forhandlingsledere ikke underskrev overenskomsten uden ligelønskravet var opfyldt. Det gjorde man(d) nu alligevel. Filmen er varm og indimellem underholdende. Kvinder fra andre samfundslag står til rådighed i organiseringen og bakker i det hele taget kampen op, uden at overtage den.

Referencer

Eksterne henvisninger 
 

Danske film fra 1972

Ligestilling
Dokumentarfilm fra Danmark
Poool

Poool er en kortfilm instrueret af Ulrik Weck efter manuskript af Ulrik Weck.

Handling 
Filmen følger en gruppe drenge, der bor i et forstadskvarter til København. De har sommerferie og keder sig. Tiden går med at ryge hash og udfordre hinanden i forskellige konkurrencer, de selv finder på for at bryde kedsomheden, da byen de bor i, intet har at tilbyde dem.

Referencer

Eksterne henvisninger 
 

Danske film fra 2001

Kortfilm fra Danmark
14 Billeder

14 Billeder er en dansk eksperimentalfilm fra 1995 med instruktion og manuskript af Henrik Lundø.

Handling 
Filmen følger et 'jeg' i København. 14 billeder og 14 tekststykker. På 14 steder i København fremstiller fortælleren sit flygtige 'jeg' og den by han lever i.

Referencer

Eksterne henvisninger 
 

Danske film fra 1995

Eksperimentalfilm fra Danmark
Det vi ser

Det vi ser er en dansk dokumentarfilm fra 2006 med instruktion og manuskript af Lotte Mik-Meyer.

Handling 
Filmen følger fire unge kvinder og deres tegneproces. Undervejs møder seerne skulpturerne på Glyptoteket og tegnelæreren Asbjørn Jakobsen. At tegne er kun delvist et håndværk. Ligeså vigtigt er det at gøre sig klart, hvad der er betydningsfuldt for den, der tegner - som menneske.

Referencer

Eksterne henvisninger 
 

Danske film fra 2006

Dokumentarfilm fra Danmark
Ufærdige rejser

Ufærdige rejser er en kortfilm instrueret af Vladimir Tomic efter manuskript af Vladimir Tomic.

Handling 
Filmen følger Niels, som er halvt dansk og halvt grønlandsk. Omdrejningspunktet er fortællingen om Niels' forhold til sine grønlandske rødder. Det er en fortælling, hvor et poetisk billedsprog og storslået grønlandsk natur møder en socialpolitisk virkelighed med dokumentaroptagelser af hverdagslivet i Grønland. Centralt står spørgsmålet om, hvordan en kulturel identitet som inuit er blevet påvirket, efter at den i årevis har været pålagt danske samfundsnormer. Er det muligt at opretholde en grønlandsk selvforståelse, selvom et udefrakommende system truer med at udviske den? I filmen møder vi også kunstneren Julie Hardenberg og forfatteren Helene Thisen, der ligesom Niels lever med en splittet, kulturel identitet. Problemstillingen bliver både foldet ud i de dokumentaroptagelser, men også i filmens billedpoesi, hvor is, vand, damp og skyer kredser om et transformationstema og slår en mystisk stemning an. Filmen forsøger at give en forståelse af, hvilke konsekvenser koloniseringen af Grønland har for inuittens identitet som individ og som en del af et samfund.

Referencer

Eksterne henvisninger 
 

Danske film fra 2012

Kortfilm fra Danmark
Hvordan er det egentlig med musikken på Strøget?

Hvordan er det egentlig med musikken på Strøget? er en dansk dokumentarfilm fra 1973 med instruktion og manuskript af Ib Lucas.

Handling 
Filmen følger nogle musikere på Strøget. Hvorfor kan man ikke få lov til at spille, når butiksejere f.eks., frit kan udstille? Et argument i den tids samfundsdebat om kunstens ytringsfrihed.

Referencer

Eksterne henvisninger 
 

Danske film fra 1973

Dokumentarfilm fra Danmark
Hvor drenge bliver til mænd

Hvor drenge bliver til mænd er en dansk dokumentarfilm fra 2008, der er instrueret af Johannes Pico Geerdsen efter manuskript af ham selv og Jeppe Vahlun.

Handling 
Filmen følger tre unge mænd gennem deres værnepligt og uddannelse i Den Kongelige Livgarde. Filmen handler om deres forventninger til værnepligten og de mange fysiske og mentale udfordringer, de får undervejs. Filmen følger de værnepligtige fra indkaldelsesdagen til den dag, de forlader livgarden - og undervejs får man et indblik i et helt specielt miljø, hvor Rexturen er et af højdepunkterne.

Referencer

Eksterne henvisninger 
 

Danske film fra 2008

Dokumentarfilm fra Danmark
Den Andra

Den Andra er en eksperimentalfilm instrueret af Mia Hemborg, Ulrika Kärnborg efter manuskript af Mia Hemborg.

Handling 
Filmen försöker gestalta en kvinnas sinnestillstånd. Hon upplever en splittrad verklighet dar den inre verkligheten flyter ihop med den yttre.

Referencer

Eksterne henvisninger 
 

Danske film fra 1993

Eksperimentalfilm fra Danmark
Byg om vinteren

Byg om vinteren er en dansk dokumentarfilm fra 1952, der er instrueret af Tore Amundsen efter manuskript af Jørgen Storm-Petersen.

Handling 
Filmen gør på en munter måde op med den traditionelle opfattelse af, at alt byggeri må ligge stille i vintermånederne. Den viser muligheder for gennemførelse af et rationelt vinterbyggeri og fortæller om fordelene derved. Billedsiden består dels af realfilm dels af tegnefilm, og på lydsiden indledes og sluttes med en "byggesang", indsunget af tre pigestemmer.

Referencer

Eksterne henvisninger 
 

Danske film fra 1952

Byggeri
Dokumentarfilm fra Danmark
Hansens typehus

Hansens typehus er en dansk dokumentarfilm fra 1964 med instruktion og manuskript af Tørk Haxthausen.

Handling 
Filmen gør på en overskuelig måde rede for de fordele, der i mange tilfælde ligger i at vælge et gennemarbejdet typehus, hvis man bestemmer sig for at bygge eget hus.

Referencer

Eksterne henvisninger 
 

Danske film fra 1964
Dokumentarfilm fra Danmark
Under den samme himmel

Under den samme himmel er en dokumentarfilm instrueret af Ditte Haarløv Johnsen efter eget manuskript.

Handling 
Filmen går helt tæt på mennesker, som brændende længes efter en ny tilværelse væk fra det afrikanske kontinent - en tilværelse i Europa. Vore øjne møder dagligt billeder af desperate bådflygtninge, som sætter livet på spil for at komme værk fra en kummerlig tilværelse. Men her får vi et andet perspektiv. Filmen handler om værdighed, længsel og søgen. Den er sammen med rigtige mennesker, på vej et andet sted hen. Filmen er optaget på tre steder. I kystbyen Nouadhibou i det vestafrikanske land Mauretanien lever Harouna, en ung billedkunstner fra Mali. Han har forladt sin kone og nyfødte barn med den smule penge han havde, for at komme væk fra Afrika og forsørge familien på distancen. I Syracusa i Italien er en gruppe mænd placeret under fængselslignende forhold i de interimistiske asylcentre, hvor de prøver at indstille sig på et nyt liv udenfor murene i et ugæstfrit Europa. Til sidst i København, hvor målet måske er nået, er det en anden slags tomhed og tilbageholdt desperation, der melder sig i den evige jagt på penge. Både nok til at klare sig selv og nok til at gøre det man kom for - at sørge bedre for dem, der blev tilbage.

Referencer

Eksterne henvisninger 
 

Danske film fra 2013

Dokumentarfilm fra Danmark
Lejlighed med kamera

Lejlighed med kamera er en dokumentarfilm instrueret af Martin Køhler Jørgensen efter manuskript af Martin Køhler Jørgensen.

Handling 
Filmen handler om at se. Hovedperson og instruktør spærrer sig frivilligt inde i en lejlighed i 14 dage for at lave en film om overvågning. Under denne frivillige isolation forsøger Instruktøren Martin, at finde sin gamle barndomsforelskelse. Dette bliver dog en del sværere end han har regnet med. Videodørtelefonen og de venner der besøger ham i lejligheden, spiller en vigtig rolle i filmen.

Referencer

Eksterne henvisninger 
 

Danske film fra 2003

Dokumentarfilm fra Danmark
Chikara - Sumobryderens Søn

Chikara - Sumobryderens Søn er en dansk dokumentarfilm fra 2014, der er instrueret af Simon Lereng Wilmont efter eget manuskript.

Handling 
Filmen handler om den 10-årige japanske dreng Chikara, der dyrker sumobrydning. Chikara deltager i mange turneringer, og han er et stort talent. Det kræver stor selvdisciplin og hård træning at være sumobryder, men det er sejt at blive så god, at man vinder kampe. Chikara er dog ikke altid sikker på, at han vil være sumobryder. Engang imellem længes han også bare efter at være barn og lege med sine venner. Træningen gør tit ondt, den er krævende og tager næsten al hans sparsomme fritid. Chikaras far er tidligere professionel sumobryder, og der er derfor store forventninger til Chikara. De høje forventninger gør Chikara usikker på, om han er god nok. Det betyder alt for Chikara at gøre sin far glad og stolt.

Referencer

Eksterne henvisninger 
 

Danske film fra 2014
Brydning
Dokumentarfilm fra Danmark
Kim G. - en cykelrytter på Ordrupbanen

Kim G. - en cykelrytter på Ordrupbanen er en dokumentarfilm instrueret af Bille August, Fritz Schrøder efter manuskript af Bille August, Fritz Schrøder.

Handling 
Filmen handler om den 19-årige Kim G. og om en banecykelrytters hverdag. Hans ensomme kamp for at nå toppen inden for eliteidræt. Desuden giver filmen en dokumentarisk beskrivelse af atmosfæren en sommeraften på cykelbanen, hvor Kim Gunnar Svendsen kører sit afgørende løb.

Referencer

Eksterne henvisninger 
 

Danske film fra 1976

Cykelsport i Danmark
Dokumentarfilm fra Danmark
Dinamarca

"Dinamarca" er også ordet, der oversætter til "Danmark" på spansk, portugisisk, og mange andre relaterede sprog.

Dinamarca er en dansk animationsfilm fra 1995, der er instrueret af Elina Cullen efter eget manuskript.

Handling 
Filmen handler om den illusion, man har om tryghed, når resten af verden er ved at gå til i affald og forurening.

Referencer

Eksterne henvisninger 
 

Danske film fra 1995

Animationsfilm fra Danmark
Sneblind

Sneblind er en kortfilm instrueret af Thomas Vinterberg efter manuskript af Aslak Lytthans.

Handling 
Filmen handler om en ung biografpiccolos flugt fra virkeligheden. Misbrug af speed og sammenstødet mellem billedmedierne og virkeligheden omkring ham udløser et dramatisk opgør.

Referencer

Eksterne henvisninger 
 

Danske film fra 1990

Film instrueret af Thomas Vinterberg
Kortfilm fra Danmark
Pianissimo (film fra 2004)

pianissimo er en kortfilm instrueret af Stefan Olsen efter manuskript af Stefan Olsen.

Handling 
filmen handler om en ung mand der vil begå et bankkup. det er bare ikke helt så nemt som han troede.

Referencer

Eksterne Henvisninger 

Danske film fra 2004

Kortfilm fra Danmark
En lodret udfordring

En lodret udfordring er en dansk dokumentarfilm fra 1991 med instruktion og manuskript af Christian Holst.

Handling 
Filmen handler om Jan og Sally, som er klippeklatrere. Den viser hvordan teknik, stærk psykisk vilje og fysisk styrke i samarbejde kan overvinde den lodrette udfordring og angsten for at falde. Den forsøger at vise det fascinerende ved en sport, der giver en tæt og stærk oplevelse af mennesket i naturen.

Referencer

Eksterne henvisninger 
 

Danske film fra 1991

Dokumentarfilm fra Danmark
Min pinlige familie og mutantdræbersneglene

Min pinlige familie og mutantdræbersneglene er en børnefilm instrueret af Stefan Fjeldmark efter manuskript af Yaba Holst, Stefan Fjeldmark.

Handling 
Filmen handler om Sille, der på sin 13-års fødselsdag vågner i en forandret verden, hvor alle opfører sig superpinligt. Kun Sille og den nye, seje dreng i klassen, Edge, er stadig normale. De opdager, at der er en sammenhæng mellem de voldsomt mange dræbersnegle og folks opførsel - og at kun musik kan gøre verden normal igen.

Referencer

Eksterne henvisninger 
 

Danske film fra 2010

Børnefilm fra Danmark
For stor

For stor er en dansk animationsfilm fra 2008, der er instrueret af Cav Bøgelund efter manuskript af ham selv og Tobias Lindholm.

Handling 
Filmen handler om vanskabningen Big Man. Stor som et træ, stærk som en okse men med et sind som et barn. Han er opvokset og har boet hele sit liv alene med sin lillebitte mor. Da moderen dør må Big Man for første gang i sit liv drage til byen for at give moderen en værdig begravelse.

Referencer

Eksterne henvisninger 
 

Danske film fra 2008

Animationsfilm fra Danmark
En vej frem

En vej frem er en dansk dokumentarfilm fra 2006 med instruktion og manuskript af Freja Holger Pedersen og Rune Selsing.

Handling 
Filmen handler om venskabet mellem en ældre dansk dame og to drenge fra hhv. Somalia og Irak. Sammen arbejder de for at forbedre forholdene i det ghetto-område de bor i. Pludselig bliver den ene af drengene anholdt, og filmen følger gruppens forhold i de fem måneder, der går før dommen i landsretten.

Referencer

Eksterne henvisninger 
 

Danske film fra 2006
Dokumentarfilm fra Danmark
Manden På Gaden

Manden På Gaden er en eksperimentalfilm instrueret af Michael Møller efter manuskript af Michael Møller.

Handling 
Filmen handler om, hvad der foregår indeni hovedet på en tilsyneladende almindelig, kedelig ung mand. Filmen er opbygget som en række associations-sammenkædede billeder af kærlighed, håb, frygt, sex, død og forskellige overvejelser.

Referencer

Eksterne henvisninger 
 

Danske film fra 1995

Eksperimentalfilm fra Danmark
Seaside picnic

Seaside picnic er en eksperimentalfilm instrueret af Martin William Gram efter manuskript af Martin William Gram.

Handling 
Filmen om manden der vender hjem uden at vide det, og som finder mørke svar på sin indre afgrund. Svar han aldrig har bedt om. THE STORY - LET'S DANCE A TWIST handler om at myrde sig selv med liv. THE STORY - LET'S DANCE A TWIST foregår ved et satanisk hav inde i manden selv. Han har ikke bedt om det. Men kulten spørger ikke om lov. Den lever.

Referencer

Eksterne henvisninger 
 

Danske film fra 1991

Eksperimentalfilm fra Danmark
R. Broby-Johansen

R. Broby-Johansen er en portrætfilm om Rudolf Broby-Johansen instrueret af Birger Vosgerau efter manuskript af Birger Vosgerau.

Handling 
Filmen om Rudolf Broby-Johansen anslår en lang række af de temaer og spørgsmål, som han har forholdt sig til og udtrykt sig om gennem et langt liv som deltager i samfunds- og kulturdebatten. Filmen indrammes af perspektivet fra den økonomisk krise i 1930'erne, hvor Broby-Johansen begyndte at skrive - til den økonomisk krise i 1980'erne, hvor filmen er optaget. Filmen begynder med Brobys egen oplæsning af et digt fra samlingen "Blod".

Referencer

Eksterne henvisninger 
 

Danske film fra 1981

Portrætfilm fra Danmark
Ny station

Ny station er en kortfilm instrueret af Lasse Ulvedal Tolbøll efter manuskript af Lasse Ulvedal Tolbøll, Søren Lundvall Danielsen.

Handling 
Filmen omhandler havnearbejderen Karl, der gemmer på en trang til at bryde ud af sine trygge rammer og opleve den verden han aldrig har været en del af. Men Karl plages af et skævt forhold til den moderne verden, som han må konfronteres med, da hans kollegaer forlader havnen og han job opsiges.

Referencer

Eksterne henvisninger 
 

Danske film fra 2012

Kortfilm fra Danmark
Det er så lidt, der skal til

Det er så lidt, der skal til er en dansk propagandafilm fra 1948 med instruktion og manuskript af Erik Fiehn. Filmen handler om den daværende §2 i Færdselsloven, der påbød folk at udvise agtpågivenhed og hensynsfuldhed.

Handling 
Filmen præsenterer Hr. Larsen, som uden at ville det og uden at vide af det er hensynsløs, når han færdes på cykel og spreder skræk og vækker vrede omkring sig. Også i hjemmet optræder han hensynsløst, indtil hans søn minder ham om §2. Filmen slutter med en opfordring til folk om at blive §2-mennesker.

Referencer

Eksterne henvisninger 
 

Danske film fra 1948

Propagandafilm fra Danmark
Shaped by Danish hands

Shaped by Danish hands er en dokumentarfilm instrueret af Hagen Hasselbalch efter manuskript af Hagen Hasselbalch.

Handling 
Filmen skal give udlandet et indtryk af danske kunsthåndværkere og deres arbejde i ler, træ og sølv. Den viser fremstilling af jydepotter, lerdrejning på skive og begitning. Den strejfer porcelænsindustrien og viser nogle danske keramikere og deres arbejder. Man får et indtryk af udviklingen indenfor dansk møbelkunst og præsenteres for 6-7 møbelarkitekter. Til sidst ser man nogle af de kunstnere, der arbejder med ædelmetal.

Referencer

Eksterne henvisninger 
 

Danske film fra 1948

Dokumentarfilm fra Danmark
For Hjem og Jord

For Hjem og Jord er en dansk kortfilm fra 1943, der er instrueret af Poul Ankjær Christiansen og Carl Heger efter manuskript af Thomas Christensen.

Handling 
Filmen skidrer en husmandsfamilies daglige tilværelse, kampen for at blive ved jorden, hvilket både kræver afsavn og hårdt arbejde. Filmen er optaget i landsbyen Jørlunde.

Referencer

Eksterne henvisninger 
 

Danske film fra 1943

Kortfilm fra Danmark
Efteråret 1974 - Krise I Danmark

Efteråret 1974 - Krise I Danmark er en dansk dokumentarfilm fra 1975 med instruktion og manuskript af Claus Wanscher og Jes Bonde.

Handling 
Filmen skildrer en del af den politiske udvikling i efteråret 1974: Arbejdsløse bygningshåndværkere demonstrerer, Svendborg Værfts tillidsmænd i arbejdsretten, lukning af General Motors, Formandsinitiativets konference, arbejdsløhedsdemonstrationen 26. november 1974. Samt krisen set fra en dansk industriby: Fredericia.

Referencer

Eksterne henvisninger 
 

Danske film fra 1975

Dokumentarfilm fra Danmark
Isfiskeri paa Ringkøbing Fjord

Isfiskeri paa Ringkøbing Fjord er en dokumentarfilm fra 1947 instrueret af Holger Rasmussen efter eget manuskript.

Handling 
Filmen skildrer en gammel, nu forbudt, fiskemetode. Optagelserne er sket under isperioden i begyndelsen af 1947 under medvirken af ældre fiskere, der tidligere har været med til at anvende metoden, og som ejede eller kunne konstruere de gamle redskaber.

Referencer

Eksterne henvisninger 
 

Danske film fra 1947
Fiskeri
Dokumentarfilm fra Danmark
De har solgt verdens lunger

De har solgt verdens lunger er en dansk dokumentarfilm fra 2010 med instruktion og manuskript af Frederik Sølberg og Peter Leys.

Handling 
Filmen skildrer en konflikt, som de færreste i Danmark kender noget til. I Peru har man siden 2003 valgt at koncessionere store dele af regnskoven til udenlandske oliefirmaer - med henblik på udvinding af gas og olie. I dag er næsten 70% af Perus andel af Amazonas koncessioneret til olieudvinding, svarende til et areal på størrelse med Frankrig. Denne udvikling har selvsagt alvorlige konsekvenser.

Referencer

Eksterne henvisninger 
 

Danske film fra 2010

Peru
Dokumentarfilm fra Danmark
Drenge til skovs

Drenge til skovs er en dansk kortfilm fra 1937, der er instrueret af Svend Holbæk og Kaj Wedell Pape efter manuskript af V. Bendix Madsen.

Handling 
Filmen skildrer et hold københavnske feriedrenges ophold i en koloni. En dreng, som er flygtet fra et cirkus, der giver forestillinger i en nærliggende by, søger skjul i skoven ved kolonien. Han får hjælp af en kolonidreng, og det fører til en række dramatiske oplevelser for ham og hans kammerater.

Referencer

Eksterne henvisninger 
 

Danske film fra 1937

Kortfilm fra Danmark
Historien om en mand

Historien om en mand er en dansk eksperimentalfilm fra 1944 instrueret af Albert Mertz og Jørgen Roos efter eget manuskript.

Handling 
Filmen skildrer et ungt menneskes udvikling og begynder i 1905 i et lille småborgerligt hjem, hvor der fødes en dreng, Arthur, som man følger gennem hele livet. Hensigten er at vise, hvordan opdragelse og miljø præger et menneske og hans håbløse kamp for frigørelse og for at bygge sit eget liv op.

Referencer

Eksterne henvisninger 
 

Danske film fra 1944

Eksperimentalfilm fra Danmark
Den danske Brigade

Den danske Brigade er en dokumentarfilm fra 1946 instrueret af Bjarne Henning-Jensen, Astrid Henning-Jensen efter manuskript af Bjarne Henning-Jensen.

Handling 
Filmen skildrer livet i uddannelseslejrene i Sverige, hvor Den danske Brigade trænede med store opgaver for øje, og giver indtryk af den hårde uddannelse, mandsskabet måtte gennemgå.

Referencer

Eksterne henvisninger 
 

Danske film fra 1946

Brigade
Dokumentarfilm fra Danmark
Film om Besættelsen
What makes them run?

What makes them run? er en dokumentarfilm instrueret af Theodor Christensen efter eget manuskript.

Handling 
Filmen skildrer motorskibet "Simba"s jomfrurejse til Østen via Suez-kanalen efter at skibet i 1955 blev afleveret fra B&W til ØK. Man får et indblik i, hvorledes skibets turboladede B&W-dieselmotor arbejder - og i den forbindelse nævnes det, at hvert femte motorskib i verdensflåden i dag er forsynet med en B&W-dieselmotor.

Referencer

Eksterne henvisninger 
 

Danske film fra 1958

Dokumentarfilm fra Danmark